ষোড়শ শতকের প্রথম দিকে ১৫২০ সাল নাগাদ ইউরোপীয় যুদ্ধক্ষেত্রে ওলন্দাজ সেনাবাহিনীর হাতে প্রথম ভলিফায়ার কৌশলের উদ্ভব ঘটে। প্রায় একই সময় এশিয়াতেও পর্তুগিজ ও জাপানিরা এই নতুন যুদ্ধকৌশল ব্যবহার শুরু করে। এই ধরনের যুদ্ধকৌশলে আরকেবুসেই মুখ্য অস্ত্রের ভূমিকা পালন করেছিল। এর ফলে যুদ্ধক্ষেত্রে আরকেবুসের গুরুত্ব বহুগুণ বৃদ্ধি পায়। ভলিফায়ারের ক্ষেত্রে দুই সারি আরকেবুসেধারী সৈন্য পরস্পর ক্রমাগত স্থান বিনিময় করে গুলি চালানোয় যুদ্ধক্ষেত্রে কোনও একটি নির্দিষ্ট অভিমুখে একটানা গুলিবর্ষণ সম্ভবপর হয়ে ওঠে। প্রথম সারির সৈন্যরা গুলি চালানোর পর সাথে সাথে দ্বিতীয় সারির সাথে স্থান বিনিময় করে পিছনে চলে গিয়ে পুনরায় আগ্নেয়াস্ত্র লোড করে নেওয়ার সুযোগ পায়; দ্বিতীয় সারির সৈন্যরা তখন সামনে এসে গুলি চালায়। এরপর আবার তারা স্থান বিনিময় করে পুনরায় গুলি চালাতে তৈরি প্রথম সারির সাথে। এইভাবে একটানা গুলিবর্ষণ জারি রাখা সম্ভব হতো। ভলিফায়ারের উদ্ভব ও কার্যকারিতা প্রমাণের ফলে যুদ্ধক্ষেত্রে আগ্নেয়াস্ত্রের ব্যবহার বহুলাংশে বেড়ে যায়, তার উৎকর্ষের দিকে নজর পড়ে ও আরকেবুসে নিছক একটি সাহায্যকারী অস্ত্র থেকে যুদ্ধক্ষেত্রে একটি প্রধান অস্ত্র হিসেবে পরিগণিত হতে শুরু করে।

বর্মের কার্যকারিতা হ্রাস
ভলি ফায়ার কৌশলের উদ্ভব
ঘোড়া বা ট্রিগার
অসুবিধে